armvectores/hy_wikipedia_2023 huggingface dataset:
Աստերոիդների ցանկ (124501-124600)

Աստերոիդների ցանկ (124401-124500)  • Աստերոիդների ցանկ  • Աստերոիդների ցանկ (124601-124700)
 Աստերոիդների ցանկ (124401-124500)  • Աստերոիդների ցանկ  • Աստերոիդների ցանկ (124601-124700)
They Don't Love You No More

«They Don't Love You No More», ամերիկացի երաժշտական պրոդյուսեր DJ Khaled-ի երգն է, համագործակցությամբ ռեփերներ Ջեյ Զիի, Միկ Միլի, Ռիք Ռոսի և Ֆրենչ Մոնտանայի հետ։ Երգը թողարկվել է 2014 թվականի ապրիլի 29-ին՝ որպես DJ Khaled-ի ութերորդ «I Changed Alot» ստուդիական ալբոմի առաջին սինգլ։


== Տեսահոլովակ ==
Երգի տեսահոլովակը, որի ռեժիսորներն են Գիլ Գրինը և DJ Khaled–ը, նկարահանվել է 2014 թվականի մայիսին Մայամիում։ Պրեմիերան կայացել է հունիսի 22–ին։ Երգի կատարողներից միայն Ջեյ Զին չի նկարահանվել տեսահոլովակում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube–ում
Պոտաշ (գյուղ, Շումյաչինսկի շրջան)

Պոտաշ (ռուս.՝ Поташ), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրիխ Սապգիր

Հենրիխ Սապգիր (ռուս.՝ Ге́нрих Вениами́нович Сапги́р, նոյեմբերի 20, 1928(1928-11-20), Բիյսկ, Սիբիրի երկրամաս, ՌԽՖՍՀ, ԽՍՀՄ - հոկտեմբերի 7, 1999(1999-10-07), Մոսկվա, Ռուսաստան), ռուս բանաստեղծ, արձակագիր, մանկագիր, սցենարիստ, թարգմանիչ։
1944 թվականից անդամակցել է Մոսկվայի պիոներների տներից մեկում գործող, բանաստեղծ և գեղանկարիչ Եվգենի Կրոպիվնիցկու ղեկավարած գրական ստուդիային։ 1950-ական թվականների վերջին Կրոպիվնիցկու և նրա աշակերտ Օսկար Ռաբինի շուրջ ձևավորվում է գեղագիտորեն մերձ պոետների և նկարիչների մի խումբ, որը հետագայում կոչվել է «լիանոզովյան դպրոց»։ Սապգիրն այդ շրջանակի աչքի ընկնող դեմքերից էր։ Նրա բանաստեղծությունների առաջին հրապարակումը եղել է արտասահմանում, 1968 թվականին, իսկ ԽՍՀՄ-ում հրատարակվել է սկսել 1989 թվականից։
1960-ականներից Սապգիրն ակտիվորեն աշխատել է մանկական գրականության ասպարեզում, հանդես եկել որպես թարգմանիչ, նախևառաջ փոխադրություններ է կատարել հրեա ականավոր բանաստեղծ Օվսեյ Դրիզից։


== Հենրիխ Սապգիրը հայերեն ==
Գիշեր; Երկու բանաստեղծ; Էությունը; Ստուգված է՝ ՏՎԲ; Հին չինական եղանակ; «Կամաց...»; «Կինը սառեցրել է հիմարությունը...»; «Հուշարձան՝ զոհերին զավթախուժումների...»; Սաղմոս 2; Հրեշտակների ստվերները; Չարիքը; Վարդագույն ավտոկռունկը; Հին բույնը; «Ցատկ ութերորդ հարկից...»;	Արվեստագետը։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 309-328։ Թարգմ.՝ Հրանտ Ալեքսանյան։


== Ծանոթագրություններ ==
Երմակովո (գյուղ, Ջանկոյի շրջան)

Երմակովո (ուկրաիներեն՝ Єрмакове, Ղրիմի թաթարերեն՝ Totay), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տոտայ։
2001 թվականի տվյալներով Երմակովո գյուղում բնակվում էր 930 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
NHK

NHK (ճապ.՝ 日本放送協会, Nippon Hōsō Kyōkai), Ճապոնիայի ազգային հեռարձակման կորպորացիա։
Ընկերությանը պատկանում է երկու եթերային (NHK General TV և NHK Educational TV) և երեք արբանյակային (NHK BS-1, NHK BS-2 և NHK Hi-Vision) հեռուստաալիքներ, և երեք ռադիոկայան (NHK Radio 1, NHK Radio 2 և NHK FM)։ Միջազգային լսարանի համար գործում է NHK World միջազգային ծառայությունը, որը բաղկացած է NHK World TV և NHK World Premium հեռուստաալիքներից և NHK World Radio Japan արբանյակային ռադիոկայանից։ Ընկերության կայքը հասանելի է 22 լեզուներով, ներառյալ ռուսերեն և անգլերեն լեզուները։
Կորպորացիան Ճապոնիայի ներսում ունի 8 նահանգային կենտրոններ և 54 հեռարձակող կայաններ։ 2012 թվականի դրությամբ ունի 31 արտերկրյա ներկայացչություններ՝ 4 գլխավոր հեռուստառադիոհեռարձակման ծառայություններ, որոնց պատկանում են 25 բաժանմունքներ և 2 գրասենյակ։


== Արտաքին հղումներ ==
Պաշտոնական կայք (ճապոներեն)
Արցանց հեռարձակում (անգլերեն)
Պաշտոնական կայք Archived 2013-04-06 at the Wayback Machine. (ռուսերեն)
Բարանինցի

Բարանինցի (ուկրաիներեն՝ Баранинці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Բարանինցի գյուղում բնակվում էր 1 609 մարդ։ Բնակավայրը զբաղեցնում է 0,0028 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերթա

Սերթա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Ռեդվան գետի ձախ վտակներից մեկի վերին հոսանքի տարածքում, Սղերդ քաղաքից 35 կմ արևմուտք, Սղերդ-Դիարբեքիր ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սանտա Կրիստինա դե Արո

Սանտա Կրիստինա դե Արո  (իսպ.՝ Santa Cristina de Aro, կատ.՝ Santa Cristina d'Aro), քաղաք և մունիցիպալիտետ Իսպանիայում, մտնում է Ժիրոն պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Բաշ-Էմպորդ համայնքում։ Բնակչությունը կազմում է 5067 մարդ (2010), խտությունը կազմում է 9 մարդ/քառ. կմ։ Զբաղեցնում է 67,77 քառ. կմ տարածք։ Փոստային ինդեքս - 17246։


== Բնակչություն ==


== Ծանոթագրություններ ==


== Հղումներ ==
Պաշտոնական կայք Archived 2008-02-26 at the Wayback Machine.
Página oficial del Ayuntamiento Archived 2008-02-23 at the Wayback Machine.
Información de la Generalitat de Cataluña Archived 2007-09-26 at the Wayback Machine.
Información del Institut d'Estadística de Catalunya
Իլանլի (այլ կիրառումներ)

Իլանլի, կարող է վերաբերել՝

Իլանլի - գյուղ Արևմտյան Հայաստանում, Էրզրումի վիլայեթի Էրզրումի գավառում
Իլանլի - գյուղ Արևմտյան Հայաստանում, Կիլիկիայի Պելյանի գավառակում
Լուսավորող բաղադրություններ

Լուսավորող բաղադրություններ, պիրոտեխնիկական բաղադրություններ, որոնք օգտագործվում են լուսավորող ավիամբերում, հրթիռներում, արկերում։ Լուսավորող բաղադրություններ կազմված են այրման մեծ տեսակարար ջերմությամբ օժտված մետաղից (մագնեզիումի կամ ալյումինի փոշուց, ինչպես նաև դրանց համաձուլվածքներից կամ խառնուրդից), օքսիդիչից (նատրիումի կամ բարիումի նիտրատից) և քիչ քանակով կապակցող նյութից (օրինակ՝ պարաֆին)։ Կան 60-70% Mg պարունակող լուսավորող բաղադրություններ։ Լուսավորող բաղադրությունների լույսի ուժը կախված է ջահի տրամագծից, ջերմաստիճանից, բաղադրության այրման արագությունից և հավասար է 104-107 կդ, այրման ժամանակը՝ 8 վրկ մինչև 8 րոպե, այրման ջերմաստիճանը՝ 2500-3000 °C: Իրենց կազմությամբ լուսավորող բաղադրություններին մոտ են լուսային ավիառումբերը լիցքավորելու համար օգտագործվող լուսային բաղադրությունները, որոնք կիրառվում են գիշերային ավիալուսանկարահանումների ժամանակ։ Դ րանց լույսի ուժը 108-109կդ է, լուսարձակման տևողությունը՝ մինչև 0,1 վրկ։
Ցյուրիխի լիճ

Ցյուրիխի լիճ, (գերմ.՝ Zürichsee, ֆր.՝ Lac de Zurich), լիճ Շվեյցարիայում, Գլառնյան Ալպերի հյուսիսային ստորոտին, հնագույն սառցադաշտի գործունեությամբ առաջացած իջվածքում, ծովի մակարդակից 409 մ բարձրության վրա։ Գտնվում է Շվեյցարիայի Սանկտ-Հալեն, Շվից և Ցյուրիխ կանտոնների միջև։ Մակերեսը 88 կմ², կմ2 է, ամենամեծ երկարությունը՝ 40 կմ, լայնությունը 1-4 կմ խորությունը՝ մինչև 143 մ, ունի մանգաղի ձև։  Ծայր արևելքում ընդունում է Լինտ գետը, իսկ լճի արևմուտքից արտահոսում է Աարե գետի վտակ Լիմատը։ Նավարկելի է։ Կա ձկնորսություն։ Ափերին են Ցյուրիխ քաղաքը և բազմաթիվ առողջարաններ։


== Կառուցվածք ==
Գուրդենի ցամաքալեզվակը, որը երկաթուղային  դամբը միացնում է   Ռապերսվիլի հրվանդանին, լիճը բաժանում է երկու անհավասար մասերի։ Փոքրը Վերին լիճն է (Obersee), որը գտնվում է Շվից և Սանկտ-Հալեն կանտոնների միջև։ Մեծ մասը զբաղեցնում է Ցյուրիխ կանտոնի սահմաններում տարածվող Ստորին լիճը (Untersee): Ստորինը Ցյուրիխի լճի հիմնական մասն է, որն առանձնանում է մեծ խորությամբ (143 մ), իսկ Վերինը խորը չէ, գերաճած՝ եղեգնով։
Երկու ափերով էլ երկաթուղային ճանապարհներ են անցնում։ Լճի կղզիները երկուսն են Ուֆենաուն և Լյուցելաուն։ 1854 թվականին Ցյուրիխի լճում, Մայլենում կառուցվեցին Շվեյցարիայում առաջին ցցաշենքերը։


== Նավագնացություն ==
Լճի վրա կանոնավոր ուղևորափոխադրումներն ապահովում է Zürichsee Schifffahrtsgesellschaft նավագնացությունը:. Այս նավատորմի նավատորմը բաղկացած է տասնյոթ նավից, որի կազմի մեջ մտնում են երկու հին  անվավոր շոգենավեր՝ Stadt Zürich (կառուցված 1909 թվականին) և Stadt Rapperswil (կառուցված 1914 թվականին)։
Հորգեն և Մայլեն բնակավայրերը իրար են կապում լճի վրա բացված ավտոմոբիլային լաստանավային անցուղով։ Լաստանավային օպերատորը Zürichsee-Fähre Horgen-Meilen AG ընկերություն է։ Անցուղում օգտագործում է հինգ լաստանավ, որոնք յուրաքանչյուր 10 րոպե իրար հաջորդում են։


== Պատկերասրահ ==

		
		
		
		
		
		


== Տես նաև ==
Озёра Швейцарии


== Գրականություն ==
«Цюрихское озеро»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Официальный сайт пароходства Zürichsee Schifffahrtsgesellschaft
Официальный сайт паромной переправы ürichsee-Fähre Horgen-Meilen AG
Ռենտգենասկոպիա

Ռենտգենասկոպիա, ռենտգենադիտում, ռենտգենալուսավորում, ռենագենախտորոշման մեթոդ, որի դեպքում քննվող օբյեկտի ռենտգենյան պատկերն ստացվում է ֆլյուրագրաֆիական էկրանի վրա։ Ի տարբերություն ռենտգենագրության, ռենտգենասկոպիան հնարավորություն է տալիս հիվանդի դիրքը փոխելով կատարել բազմաառանցքային հետազոտություն, դիտել օրգաններն աշխատելիս, ուսումնասիրել դրանց ֆունկցիոնալ փոփոխությունները (ստոծանու և թոքերի շնչառական շարժումները, սրտի և խոշոր անոթների բաբախումը, ստամոքսի և աղիքների գալարակծկանքը)։ Ռենտգենասկոպիայի ընթացքում հնարավոր է շոշափումով (էկրանի հսկողության տակ) որոշել օրգանների շարժունակության աստիճանը, ցավազգացությունը ևն։ Էլեկտրոնաօպտիկական փոխակերպիչ (ԷՕՓ) նոր համակարգի շնորհիվ հնարավորություն է ստեղծվել պատկերի պայծառությունն ավելացնել 1000 անգամ, որն ապահովում է հիվանդների և անձնակազմի նվազագույն ճառագայթահարումը։ ԷՕՓ-ի օգտագործումը, ռենտգենյան ճառագայթների փոքր դոզաների դեպքում հնարավորություն է տալիս 6 րոպեի ընթացքում (առանց հիվանդին վնասելու) ֆիլմեր նկարահանել, որը նպաստում է ռենտգենակինեմատոգրաֆիայի զարգացմանը։
Կենդանական յուղ

Կենդանական յուղեր կամ Կենդանական ճարպեր, կենդանիներից ստացվող լիպիդային նյութեր։ Կախված հումքի տեսակից և որակից արտադրվում են տավարի, ոչխարի, խոզի, ոսկորի, խառը և թռչունների (հավի, սագի, բադի) յուղերը։


== Տեսակներ ==
Լինում են՝

պինդ
հեղուկ։Պինդ ճարպերը պարունակվում են ցամաքային կենդանիների, հեղուկները՝ ձկների, ծովային կաթնասունների հյուսվածքներում, ինչպես նաև ցամաքային կենդանիների ոսկորներում և կճղակներում։ Պինդ կենդանական ճարպերին բնորոշ է հագեցած, հեղուկներին՝ չհագեցած ճարպաթթուների (մինչև 4,5 և 6 կրկնակի կապ) բարձր պարունակությունը։ Առանձնահատուկ նշանակություն ունի կաթնաճարպը (կաթնայուղ), որը կազմում է կովի կաթի 2,7-6,0%-ը, կարագի 81-82,5%-ը, յուղի 98% -ը։ Բնական ճարպերը եռգլիցերիդներից բացի պարունակում են նաև ազատ ճարպաթթուներ (կաթնաճարպը՝ մինչև 20, կենդանական ճարպեր՝ 5-7, ձեթերը՝ 5-8 տեսակ), խոլեսթերին, լեցիտին, լիպոքրոմներ (կարոտին, քսանտոֆիլ), վիտամիններ և այլն։


== Կիրառում ==
Կենդանական յուղը լայնորեն օգտագործվում է սննդի, մարգարինի, պահածոների, երշիկների, հրուշակեղենի արտադրությունում, օճառների, քսուկների արտադրությունում, ինչպես նաև այլ բնագավառներում։ Կենդանական սննդի յուղերը գնահատվում են առաջին և բարձր տեսակի, թռչունների յուղը՝ առաջին և երկրորդ տեսակի։
Տավարի, ոչխարի, խոզի ճարպերը հիմնականում օգտագործվում են որպես սննդամթերք։ Վիտամիններով (մասնավորապես A-ով) հարուստ ճարպերը գործածվում են որոշ հիվանդությունների բուժման և կանխարգելման նպատակով։ Տեխնիկական ճարպերը (ձկների, ծովային կաթնասունների և այլն) կիրառվում են թեթև և քիմիական արդյունաբերության մեջ (կաշվի մշակման, օծանելիքի, լվացող միջոցների, քսուքների և այլնի ստացման համար)։ Որպես սննդամթերք օգտագործվող հեղուկ ճարպերը նախապես մշակվում և հոտազրկվում են։ Բեղավոր կետերի ճարպերից ստացվում է մարգարին (տես ճարպերի հիդրում)։
Սննդային յուղերի արտադրության համար որպես հումք ծառայում են կենդանիների սպանդից ստացված փափուկ և ոսկորային հումքը, ինչպես նաև ենթամթերքների, երշիկների, պահածոների արտադրամասների համապատասխան թափոնները։
Յուղի հյուսվածքներն անջատվում են փորի խոռոչի յուղաթաղանթից, ներքին օրգանների արտաքին կուտակումներից, գլխի մսաթափումից, ենթամաշկից և այլն։ Սննդի յուղի հումքը պետք է լինի միայն բարձր որակի, թարմ և չպետք է ունենա արյան բծեր, կեղտոտված արտաքին, մկանային հյուսվածքներ։ Բարձր որակի յուղերը ստանում են ոչ սառեցված ճարպահումքից։ Յուղի հումքը մինչև նախնական մշակումը կարելի է պահել մինչև 36 ժամ՝ 3-4°C ջրի մեջ։ Սառտեցված յուղի հումքը պահվում է -12 °C-ից ոչ բարձր ջերմաստիճանում՝ 1 ամսից ոչ ավելի։
Ոսկրայուղն ստանում են ոսկրազատումից ստացված ոսկորներից։ Խողովակավոր ոսկորները յուղազրկումից հետո օգտագործվում են հուշանվերների արտադրությունում, իսկ մնացած ոսկորները՝ սոսինձի, անասնակերերի արտադրության մեջ։
Մեծ օգտագործում ունեն արևմտյան սննդակարգում՝ հատկապես արագ սննդի արտադրությունում։ Օգտագործվում են նաև տնային կենդանիների կերերի արտադրության արդյունաբերությունում։


== Ծանոթագրություններ ==


== Գրականություն ==
Սարգսյան Ռ.Թ., Չիթչյան Տ.Ժ., Հովհաննիսյան Ա.Հ.. «Անասնաբուծություն», Երևան, «ՀՊԱՀ» (2012),
Վ. Մ. Հովահաննիսյան. «Մսի և մսամթերքի տեխնոլոգիա», Երևան, «ՀՊԱՀ»
Մայսկի (գյուղ, Բելգորոդի շրջան)

Անվան այլ կիրառումների համար տե՛ս՝ ՄայսկիՄայսկի (ռուս.՝ Майский), գյուղ Ռուսաստանի Բելգորոդի մարզի Բելգորոդի շրջանի կազմում։
Բնակչությունը 2010 թվականին գրանցված տվյալներով կազմում էր 8748 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գողերի արքայադուստրը

«Գողերի արքայադուստրը» (անգլ.՝ Princess of Thieves), 2001 թվականի ամերիկյան արկածային ֆիլմ։


== Սյուժե ==
1184 թվականին Անգլիայում ծնվում է Ռոբին Հուդի երեխան։ Նոթինգհեմի շերիֆը, որն ատում էր ավազակներին, նա մտածում է սպանել նորածնին, բայց իմանալով, որ աղջիկ է ծնվել, որոշում է, որ իր համար նա վտանգ չի ներկայացնում։
1199 թվական` Գվինը՝ Ռուբին Հուդի դուստրը, հանգիստ կյանք է վարում գյուղում, ընկերություն անում Ֆրոդերիկի հետ, որն իր տարեկիցն է։ Նրա հայրը, որը մշտապես ուղևորությունների մեջ է, հազվադեպ է այցելում դստերը, իսկ վերջինս էլ կատարելապես տիրապետում է ձիավարությանն ու նետաձգությանը։ Շոտուվ լուր է ստացվում, որ թագավորը մահամերձ է, և անգլիական գահի համար պետք է պայքարեն թագավորի կրտսեր եղբայր արքայազն Ջոնն ու թագավորի ապօրինի որդին՝ արքայազն Ֆիլիպը։ Հասարակ աղքատների համար նախընտրելի է բարի ու զվարթ Ֆիլիպը, քան չար ու դաժան Ջոնը, այդ պատճառով էլ Ռոբին Հուդը պետք է դիմավորի Ֆրանսիայից վերադարձող Ֆիլիպին և ուղեկցի նրան Լոնդոն, քանի որ Ջոնն անկասկած ամեն գնով կփորձի սպանել նրան։ Գվինը հորը խնդրում է իրեն տանել այդ գործին, սակայն նա մերժում է։ Այդ ժամանակ աղջիկը կտրում է մազերն, հագնում տղամարդու հագուստ և գնում հոր հետևից։ Նրա հետ գնում է Ֆրոդերիկը։
Շուտով անտառում արքայազն Ջոնի մարդիկ գերի են վերցնում Ֆրոդերիկին, ապա շերիֆը բաց է թողնում նրան, որպեսզի նա իրենց տանի Ռոբին Հուդի մոտ։ Այդպես էլ լինում է, և Ռոբին Հուդն ու նրա ընկեր Ուիլը բռնվում են, իսկ Ֆիլիպին դիմավորելու է գնում Ջոնի մարդը։ Հանդիպելով Ֆրանսիայից վերադարձողներին՝ նա սխալմամբ սպանում է ոչ թե Ֆիլիպին, այլ նրա ծառային՝ Կոնրադին, իսկ արքայազնը կարողանում է փախչել. այժմ նա երազում է վերադառնալ Ֆրանսիա՝ իր նախկին անհոգ կյանքին և հեռու մնալ Անգլիայի դաժանություններից։ Թափառելով անտառում՝ արքայազնը հանդիպում է Գվինին, և սկսում ճանապարհորդել նրա հետ, ընդ որում՝ Ֆիլիպն իրեն ներկայացնում է որպես Կոնրադ, որն իր սպանված ծառան էր։
Աստիճանաբար, հատկապես Ռոբին Հուդի թիմի հետ հանդիպելուց հետո Ֆիլիպն տոգորվում է երկրի հանդեպ պատասխանատվության զգացումով  և հրապարակավ հայտարարում, որ իրականում ինքը արքայազնն է։ Ոգեշնչված ավազակները պատրաստ են հետևել նրան, քանի որ պետք է խանգարել թագադրումը, որն արդեն սկսվել է, և փրկել Ռոբին Գուդին Թաուերից։
Չնայած Ջոնի մարդկանց կատաղի դիմադրությանը՝ Գվինը, Ֆիլիպը, Ֆրոդերիկն ու Ռոբին Հուդի մարդիկ կարողանում են անել և՛ մեկը, և՛ մյուսը։


== Դերերում ==
Կիրա Նայթլի — Գվին, Ռոբին Հուդի դուստրը
Դել Սինոտ— Ֆրոդերիկ, Գվինի ընկերը
Սթիվեն Մոյեր — արքայազն Ֆիլիպ (անգլ.՝ Philip of Cognac), Ռիչարդ I Առյուծասիրտի ապօրինի որդին
Ստյուարդ Ուիլսոն — Ռոբին Հուդ
Մալքոլմ Մաքդաուել — Նոթինգհեմի շերիֆ
Ջոնաթան Հայդ — արքայազն Ջոն, Ռիչարդ I Առյուծասիրտի կրտսեր եղբայրը
Ռոջեր Էշթոն Գրիֆիտս — վանական Տուկ


== Ծանոթագրություններ ==


== Արտաքին հղումներ ==
Ֆիլմի մասին (անգլ.) boldoutlaw.com կայքում
Ֆիլմի մասին (անգլ.) beyondhollywood.com կայքում
Օրտա դի Ատելլա

Օրտա դի Ատելլա (իտալերեն՝  Orta di Atella ), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 13 082 մարդ։ Բնակչության խտություն կազմում է 1308 մարդ/կմ²։ Զբաղեցնում է 10 կմ² մակերես տարածք։ Փոստային ինդեքս՝ 81030, հեռախոսային կոդ՝ 0881։
Օրտա դի Ատելլան սահմանակից է Կայվանո, Կրիսպիանո, Ֆրատամինորե, Մարսիանիսե, Սանտ Արպինո և Սուչիվո մունիցիպալիտետներին։
Կոմունայի հովանավորն է Սուրբ Մաքսիմոսը։ Տոնը նշվում է հունվարի 15-ին։
Eidos Interactive

Eidos Interactive Ltd., անգլիական վիդեո և համակարգչային խաղերի հրատարակիչ, որի գլխամասային գրասենյակը գտնվում է Ուիմբլդոն Բրիջ Հաուսում, Լոնդոն, Ուիմբլդոն և գրասենյակներ ԱՄՆ-ում, Կանադայում, Գերմանիայում, Ֆրանսիայում, Ավստրալիայում և Ճապոնիայում։ Հայտնի է որպես Tomb Raider, Hitman, Commandos, Deus Ex, Legacy of Kain, Thief, TimeSplitters և Fear Effect-ի հրատարակիչ։ 2009 թվականի ապրիլի 22-ը պաշտոնապես դարձավ ճապոնական Square Enix հսկայի եվրոպական մասնաճյուղի մի մասը, որին հաջորդեց ընկերության վերակազմավորումը։ Eidos Interactive Crystal Dynamics և IO Interactive (այժմ անկախ ստուդիա) դուստր ձեռնարկությունները նույնպես ստանձնել են Square Enix-ը։


== Պատմություն ==
Eidos PLC-ն, որը հետագայում դարձավ Eidos Interactive, հիմնադրվել է 1984 թվականին որպես վիդեո սեղմման և ոչ գծային խմբագրման համակարգերի մասնագիտացված ընկերություն, հատկապես Acorn Archimedes համակարգիչների համար և ցուցակվել է Լոնդոնի ֆոնդային բորսայում։ Իրավունքների և բաժնետոմսերի գնի բարձրացման հետ կապված մի շարք հարցերից հետո, Eidos PLC-ն մի շարք գնումներ կատարեց խաղերի ոլորտում՝ սկսած Domark Group Limited (Domark), Simis և Big Red Software համակարգչային խաղերի ընկերության ձեռքբերմամբ 1995թ.-ին հակառակ գնման միջոցով։ Այն ժամանակ Domark-ը հայտնի էր 3D Construction Kit-ով, Championship Manager-ով, Hard Drivin-ով և շատ այլ ապրանքներով։ Domark-ը, Simis-ը և Big Red-ը միավորվեցին Eidos Interactive-ում։ 1990-ականներին ընկերությունը դարձավ ամենաարագ զարգացողներից մեկը Եվրոպայում։ 2009 թվականի փետրվարին Square Enix-ը համաձայնություն ձեռք բերեց գնել Eidos-ը 84,300,000 ԱՄՆ դոլարով, ամսաթիվը հետաձգվեց, և Square Enix-ը պաշտոնապես ձեռք բերեց Eidos-ը 2009 թվականի ապրիլի 22-ին։
Սկզբում Square Enix-ը հայտարարեց, որ չի միջամտի ընկերության ներքին գործերին, և դա թույլ կտա Eidos Interactive-ին թողարկել իր ստուդիաներում արտադրված խաղերը սեփական ապրանքանիշով ։ 2009 թվականի հուլիսին հայտարարվեց, որ Eidos Interactive-ը կմիավորվի Square Enix Limited-ի եվրոպական ստորաբաժանման հետ (հիմնադրվել է 1998 թվականի դեկտեմբերին)՝ ձևավորելով Square Enix Europe։ Eidos անունը մնաց Eidos Montreal և Eidos Shanghai զարգացման ստուդիաների անուններում։


== Ստուդիաներ ==
Crystal Dynamics-ը Ռեդվուդ Սիթիում, Կալիֆորնիա, ԱՄՆ։
IO Interactive Կոպենհագենում, Դանիա (2009-2017, ստուդիան անկախացավ)։
Eidos Montreal Կանադայում.
Գեղեցիկ խաղ ստուդիաներ Լոնդոնում, Անգլիա։
Eidos Shanghai Չինաստանում.
Eidos Հունգարիա Հունգարիայում, փակվել է 2009 թվականի հոկտեմբերին։
Առանցքային խաղերը Բաթում, Անգլիա, փակվեցին 2008 թվականի օգոստոսի 22-ին։
Core Design-ը Դերբիում, Անգլիա, փակվեց 2006 թվականի մայիսի 11-ին։
Ion Storm-ը Դալլասում և Օսթինում, Տեխաս, ԱՄՆ, փակվել է 2005 թվականի փետրվարի 9-ին։


== Ծանոթագրություններ ==
Արթուր Կիրակոսյան

Արթուր Գրիշայի Կիրակոսյան (նոյեմբերի 11, 1961(1961-11-11), Լենինական, Հայկական ԽՍՀ, ԽՍՀՄ), հայ հաղորդավար և մեկնաբան։


== Կենսագրություն ==
Արթուր Կիրակոսյանը ծնվել է 1961 թվականի նոյեմբերի 11-ին Գյումրիում։ 1985-1987 թթ. ծառայել է խորհրդային բանակում։ 1990 թվականին ավարտել է Գյումրու պետական մանկավարժական ինստիտուտը, 1995 թվականին՝ Երևանի պետական գեղարվեստա-թատերական ինստիտուտը։ 2000 թվականին մասնակցել է «ԶԼՄ և ընտրություններ», «Ժողովրդավարական ժուռնալիստիկա և հասարակության», «Հեռուստատեսություն և ընտրություններ` թոք-շոու և բանավեճ» թեմաներով դասընթացների։ 1992-1996 թվականներին եղել է Գյումրու «Շիրակ» հեռուստաընկերության գլխավոր խմբագիրը, 1996-1998 թթ.՝ «Նորք» հեռուստաընկերության լրատվական բաժնի փոխտնօրենը, 1997-1998 թթ՝ Հայաստանի ազգային հեռուստատեսության «Մամուլի տեսություն» հաղորդման հեղինակը և վարողը, 1998-2004 թթ.՝ Գյումրու «Ցայգ» հեռուստաընկերության լրատվական ծրագրի ղեկավար, վարել է «Ամփոփագիր», կիրակնօրյա վերլուծական, «Ժամանակ», «Քաղաք» ծրագրերը։ 1999-2011 թթ. Գյումրու պետական մանկավարժական ինստիտուտում դասավանդել է ժուռնալիստիկա։ 2004-2009 թթ. աշխատել է «Շանթ» հեռուստաընկերությունում՝ որպես լրատվական բաժնի տնօրեն, վարել է «Երկրորդ հայացք» թոք շոուն։ 2009 թվականից աշխատում է «Երկիր Մեդիա» հեռուստաընկերությունում, որտեղ հեղինակում և վարում է «Երկրի հարցը» հաղորդումը և «Երկիրն այսօր» լրատվական ծրագրի մեկնաբանն է։


== Ընտանիք ==
Ամուսնացած է, ունի մեկ աղջիկ, երկու թոռնիկ։


== Ծանոթագրություններ ==
Ոսկանապատ (վերլուծաբանական կենտրոն)

Անվան այլ կիրառումների համար տե՛ս՝ Ոսկանապատ (այլ կիրառումներ)Ոսկանապատ (անգլ.՝ Voskanapat), հայկական վերլուծաբանական կենտրոն, որը զբաղվում է հակահայկական քարոզչության դեմ պայքարով։ Կենտրոնի ղեկավարն է Լևոն Մելիք-Շահնազարյանը։
Վերլուծական կենտրոնը ունի ավելի քանի չորս տասնյակ անդամ, որոնց թվում են՝ անդամներ Հայաստանից, Ֆրանսիաից, Արգենտինաից, ԱՄՆ-ից, Կանադաից և Ռուսաստանից


== Ծանոթագրություններ ==


== Արտաքին հղումներ ==
Վերլուծական կենտրոնի լրատվական կայք:
Էջը Ֆեյսբուք սոցիալական կայքում:
Ջեսիկա Լերմոնտ

Ջեսիկա Լերմոնտ  (անգլ.՝ Jessica Learmonth, ապրիլի 18, 1988(1988-04-18), Լիդս, Արևմտյան Յորքշիր, Անգլիա, Միացյալ Թագավորություն), բրիտանացի եռամարտիկ։ Եվրոպայի չեմպիոն, մայրցամաքային առաջնության արծաթե մեդալակիր, Համագործակցության խաղեր 2018-ի մեդալակիր և 2019 թվականի եռամարտի աշխարհի առաջնության եզրափակչի մեդալակիր։ Տոկիոյի 2020 թվականի Ամառային օլիմպիական խաղերի ոսկե մեդալակիր։


== Վաղ տարիներ ==
Լերմոնտը նվաճել է մեդալ լողի ազգային առաջնությունում՝ հանդես գալով Լիդս քաղաքի ակումբում։ Նա նաև գոլֆ է խաղացել Wetherby ակումբում և ֆուտբոլ «Լիդս Յունայթեդ» կանանց ակադեմիայում՝ նախքան եռամարտի անցնելը։


== Կարիերա ==
Լերմոնտն եռամարտի մրցումների առաջին անգամ մասնակցել է 2012 թվականին, իսկ 2015 թվականին անցել է համաշխարհային էլիտա։ 2016 թվականին նա նվաճել է իր առաջին հաղթանակը եվրագավաթներում։ 2017 թվականին հաղթել է Եվրոպայի առաջնությունում և երկու անգամ մրցանակային տեղ է զբաղեցրել ITU համաշխարհային եռամարտի սերիայում՝ արժանանալով արծաթե մեդալի Ստոկհոլմում և բրոնզե մեդալի Ռոտերդամում՝ Գրանդ ֆինալում։
Լերմոնտը միացել է Անգլիայի հավաքականին Գոլդ Քոսթում անցկացվող 2018 թվականի Համագործակցության խաղերի ժամանակ։ Նա երկու արծաթե մեդալ է նվաճել անհատական ​​և խառը էստաֆետայում։ Նույն թվականին նվաճել է արծաթե մեդալ Եվրոպայի առաջնությունում Գլազգոյում և գրավել է 5-րդ տեղը եռամարտի Համաշխարհային սերիայում։
2019 թվականին Լերմոնտը մի շարք հաջողությունների է հասել՝ երկրորդ տեղն զբաղեցնելով Բերմուդյան կղզիներում և երրորդ տեղը՝ Լիդսում և Մոնրեալում։ Սակայն տարվա ամենամեծ նվաճումը եղել է արծաթե մեդալը Լոզանում ITU համաշխարհային սերիայի եզրափակչում։
Լերմոնտը հանդես է եկել նաև խառը փոխանցումավազքում, երբ բրիտանացիները նվաճել են արծաթե մեդալներ Տոկիոյում կայացած ITU World Triathlon-ում։


== Ծանոթագրություններ ==
Կոմբինատորային տրամաբանություն

Կոմբինատորային տրաբանություն, արդի տրամաբանության ուղղություն։
Ուսումնասիրում է տրամաբանության այն հիմնական հասկացություններն ու մեթոդները, որոնք ձևական տրամաբանական համակարգերի կառուցման ժամանակ սովորաբար դիտվում են որպես պարզաբանման կարիք չզգացող և չեն վերլուծվում։ Այս տեսակետից կոմբինատորային տրամաբանության մեջ հատուկ ուշադրություն է դարձվում փոփոխականի, ֆունկցիայի, բազմության հասկացությունների, տեղադրման կանոնի և տրամաբանական անտինոմիաների վերլուծությանը։ Կոմբինատորային տրամաբանության պատմությունը սկսվում է խորհրդային մաթեմատիկոս Մ. Ի. Շեյնֆինկելի ուսումնասիրություններով (1924); Նրա զարգացմանը նպաստել են Հ. Քարին, Ա. Չորչը, Ս. Կլինին։
Ռոպոլո

Ռոպոլո (իտալերեն՝ Roppolo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 854 մարդ (2008)։ Բնակչության խտությունը՝ 107 մարդ/կմ²։ Տարածքը կազմում է 9 կմ²։ Փոստային ինդեքս՝ 13883։ Հեռախոսային կոդ՝ 0161։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0161 98424-0161 987518
Էլեկտրոնային փոստ. roppolo@ptb.provincia.biella.it
Պաշտոնական կայք. http://web.tiscali.it/ComuneRoppolo/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռադիոկենսաբանություն

Ռադիոկենսաբանություն, գիտությունը ուսումնասիրում է բոլոր տեսակի իոնացնող ճառագայթների ազդեցությունը կենդանի օրգանիզմների, նրանց համակեցությունների և ամբողջությամբ կենսոլորտի վրա։ Ռադիոկենսաբանությունը սահմանակցվում է էլեկտրամագնիսական ալիքների կենսաբանական ազդեցություններն ուսումնասիրող գիտությունների հետ, սակայն նրանցից տարբերվում է իր առանձնահատկություններով, որոնք պայմանավորված են իոնացնող ճառագայթների՝ մասնիկներ, էլեկտրոններ, պոզիտրոններ, ավելի մեծ էներգիայով, ճառագայթահարվող օբյեկտի խորքը մասնիկների թափանցելու և նրա բոլոր կառուցվածքների վրա ազդելու կարողությամբ։ Իոնացնող ճառագայթների կենսաբանական ազդեցության ուսումնասիրություններն սկսվել են ռենտգենյան Ճառագայթների (1895), ռադիոակտիվության (1896) ռադիումի (1898) հայտնագործումներից անմիջապես հետո։
Սամար

Սամար (անգլ.՝ Samar), Ֆիլիպիններում երրորդ խոշոր կղզին է։ Գտնվում է արևելյան Վիսայլասում, Ֆիլիպինների կենտրոնում։ Կղզին բաժանված է երեք նահանգի`Սամար նահանգը (որը կազմում է Սամար կղզու արևմտյան երկու հինգերորդ մասը), Հյուսիսային Սամար նահանգը Արեւելյան Սամար նահանգը։ Այս երեք նահանգները, ինչպես նաև Լեյտեի և Բիլյանցի հարևան կղզիների մարզերը, կազմում են վիսայասի տարածաշրջանը։
Սամարը Արեւմտյան կղզի է, Վիսալյասում։ Կղզին բաժանված է Լեյտից Սան Խուանիկո նեղուցով, որի ամենանեղ հատվածում կետերը գտնվում է ընդամենը 2 կիլոմետր հեռավորության վրա։ Այս նեղուցի վրայով է անցնում Սան Խուանիկյան կամուրջը։ Սամարը գտնվում է Բիկոլի թերակղզու հարավ-արևելքում՝ Լոզոնում, որը համարվում է երկրի ամենամեծ կղզին. Սան Բերնարդինո նահանգը բաժանում է երկու մասի։ Սամարի հարավը Լեյտե ծոցն է, Երկրորդ համաշխարհային պատերազմի ընթացքում առավել վճռական ռազմածովային մարտերից մեկը, Լեյտե ծոցի ճակատամարտըն է եղել։ Ծովածոցը բացվում է Ֆիլիպինյան ծովում, որը գտնվում է Սամարի արևելքում և հանդիսանում է Խաղաղ օվկիանոսի մի մասը։
1965 թ. հունիսի 19-ին, Սամարի թիվ 4221 հանրապետական ​​ակտի միջոցով Սամարը բաժանվեց երեք մարզերի` Հյուսիսային Սամար, Արևմտյան Սամար և Արևելյան Սամար Կատարմանի հետ, Կատուբալան քաղաքը և Բորոնգան քաղաքը` հանդիսանում են որպես մայրաքաղաք։ Հունիսի 19-ը նշված մարզերի համար տոնական, կանոնավոր ոչ աշխատանքային օր է։


== Պատմություն ==
Սամարը Ֆիլիպինների առաջին կղզին է, որը տեսել էր Ֆերնանդ Մագելանի իսպանակն արշավախումբը 1521 թ. մարտի 16-ին Մարիանան կղզիներ մեկնելուց հետո։ Հասկանալով, որ նա հասել է կղզեխմբին, նա Անվանել է կղզիները որպես Սան Լազարո (Սուրբ Ղազարոս իսպանական), քանի որ նրանք տեսել են Լազարուսի շաբաթ օրը։ Նույնիսկ եթե Սամարն այն Ֆիլիպինների առաջին կղզին էր, որը նկատվել էր Մագելանի կողմից, նա չկարողացավ խարիսխ գցել այնտեղ և շարունակեց նավարկել դեպի հարավ Սուլուու կղզու վրա խարսխելուց հետո, վերջապես 1521 թ. մարտի 17-ին խարիսխը գցեց Հոմոնոն կղզում։


== Ծանոթագրություններ ==


== Արտաքին հղումներ ==
 Samar Island travel guide from Wikivoyage
Երևման Սուրբ Խաչ եկեղեցի (Ախալքալաք)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Երևման Սուրբ Խաչ եկեղեցի (Սուրբ Հովհաննես-Կարապետ եկեղեցի), 10-11-րդ դարերի հայ քաղկեդոնական եկեղեցի ներկայիս Վրաստանի Ախալքալաքի մունիցիպալիտետում, Ախալքալաք քաղաքից 7 կմ հարավ-արևելք գտնվող հայաբնակ Խորենիա գյուղում։
1830-ական թվականներին կարենցի գաղթականները ամայի գյուղատեղիում հաստատվելուց հետո եկեղեցին նորոգել են և օծել Սուրբ Հովհաննես-Կարապետ անունով՝ դարձնելով ծխական եկեղեցի։ Գործել է մինչև խորհրդային առաջին տարիները։
1850-ական թվականներից հետո այս եկեղեցին վավերագրերում հիշվում է Երևման Սուրբ Խաչ անվամբ։


== Ճարտարապետություն ==
Եկեղեցին ունի միանավ, թաղածածկ բազիլիկ  կառուցվածք։ Կառուցված է համակ սրբատաշ քարով։ Արտաքին չափերն են՝ 13,65 x 6,6 մ։ Հարավից եկեղեցուն կից է երկրորդ փոքր եկեղեցին, որը կառուցման ժամանակաշրջանով մոտ է հիմնական եկեղեցուն։


=== Արձանագրություններ ===
Եկեղեցու պատերին առկա են բազմաթիվ հայատառ արձանագրություններ, որոնք 1988 թվականին ուսումնասիրել է հուշարձանագետ Սամվել Կարապետյանը։
1896 թվականին Խորենիա այցելած վրացի Ի. Ռոստոմաշվիլին վերծանել է եկեղեցու որմերին պահպանված վրաց մեսրոպատառ արձանագրությունները։ Դրանցից չափով ու բովանդակությամբ ամենամեծը գտնվում էր եկեղեցու տանիքում։ Չցանկանալով ընդունել եկեղեցու հայկական լինելը՝ Ի. Ռոստոմաշվիլին նշել է, որ արձանագիր քարն այնտեղ տարվել էր հայերի կողմից եկեղեցին իբր յուրացնելու նպատակով։


== Ծանոթագրություններ ==
Վոստրեցովո (գյուղ, Բուրաևսկի շրջան)

Անվան այլ կիրառումների համար տե՛ս՝ ՎոստրեցովոՎոստրեցովո (ռուս.՝ Вострецово, բաշկիրերեն՝ Вострецов), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաչիկ Սևոյան

Հրաչիկ Եզեկիմի Սևոյան (սեպտեմբերի 27, 1931(1931-09-27), Վարդենիկ, Մարտունու շրջան, Հայկական ԽՍՀ, ԱԽՖՍՀ, ԽՍՀՄ - 1993), բանաստեղծ, թարգմանիչ, գրականագետ, ՀԳՄ անդամ, տնտեսագետ, մանկավարժ։


== Կենսագրություն ==
Հրաչիկ Սևոյանը ծնվել է 1931 թվականի սեպտեմբերի 27-ին՝ Մարտունու շրջանի (Գեղարքունիքի մարզ) Վարդենիկ գյուղում։ 1950 թվականին ավարտել է գյուղի միջնակարգ դպրոցը, ապա՝ 1951 թվականին ընդունվել Երևանի ֆինանսական տեխնիկումը։ Նույն թվականին զորակոչվում է Խորհրդային բանակ։ Հրաչիկը զորացրվելուց հետո շարունակում է ուսումը և ավարտում տեխնիկումը։ 1954 թվականին ընդունվում է Երևանի պետական համալսարանի տնտեսագիտական ֆակուլտետը։
1959 թվականին որպես ավագ տնտեսագետ սկսում է աշխատել Հայաստանի Սովետական Սոցիալիստական Հանրապետության (ՀՍՍՀ) ֆինանսների նախարարությունում, այնուհետև որպես ֆինբաժնի, իսկ հետո էլ պլանբաժնի վարիչ՝ շինարարության նախարարությունում։
Ծանր հիվանդության պատճառով 1993 թվականին Հրաչիկ Սևոյանը մահանում է։ Նրա աճյունը տեղափոխվում է Երևանում։


== Մանկավարժական գործունեություններ ==
1969 թվականից սկսվում է Հրաչիկ Սևոյանի մանկավարժական գործունեությունները։ Սկզբում դասավանդել է Երևանի ֆինանսական տեխնիկումում և զբաղեցրել հեռակա ուսուցման բաժնի վարիչի պաշտոնը։ Այդ ընթացքում ստանձնել է նաև «Հայաստանի ժողովրդական տնտեսություն» ամսագրի պատասխանատու քարտուղարի պաշտոնը։
1970-1975 թվականներին որպես քաղտնտեսության ամբիոնի դասախոս աշխատել է Երևանի գյուղատնտեսական ինստիտուտում և միաժամանակ քաղտնտեսություն է դասավանդել Երևանի ժողովրդական տնտեսության և գեղարվեստաթատերական ինստիտուտներում։ Հրաչիկը աշխատել է նաև Հայաստանի Սովետական Սոցիալիստական ՀանրապետոՀայաստանի Սովետական Սոցիալիստական Հանրապետության գիտությունների ակադեմիայի (ՀՍՍՀ ԳԱ) Տնտեսագիտության ինստիտուտում։
1978-1980 թվականներին աշխատել է Հայհրատպետկոմում, սկզբում որպես ավագ, ապա` առաջատար խմբագիր։ 1980 թվականից դարձել է «Սովետական գրող» հրատարակչության պլանավորման բաժնի վարիչ։


== Ընտանիք ==
1959 թվականին ավարտելով համալսարանը՝ ամուսնանում է։ Ունի երեք զավակ` մեկ որդի և երկու դուստր։


== Ստեղծագործություններ ==
Չնայած իր աշխատանքային ծանրաբեռնվածությանը, Հրաչիկ Սևոյանը թողել է հրաշալի գրական ժառանգություն։ Նրա բազմաթիվ ստեղծագործությունները՝ թարգմանությունները, Սայաթ-Նովայի կյանքին վերաբերող գրականագիտական աշխատությունը և նույնիսկ դիսերտացիայի թեման, որոնք լույս են տեսել տարբեր գրքերում, վկայում են, որ Հրաչիկ Սևոյանը կոչվում է բանաստեղծ։

Հրաչիկ Սևոյան,  Ազնվության վկան ։ Լեգենդներ, առակներ, զրույցներ, Երևան, «Արևիկ»։
Հրաչիկ Սևոյան,  Անթեղ ։ Բանաստեղծություններ, Երևան, «Սովետական գրող»։
Հրաչիկ Սևոյան,  Առակներ, Երևան, «Սովետական գրող»։
Հրաչիկ Սևոյան, Վլադիմիր Դանիելյան,  Կախարդված այգին ։ [Զրույցներ և հեքիաթներ] ։ Դպր. միջին տարիքի համար, Երևան, «Սովետական գրող»։
Հրաչիկ Սևոյան,  Կենաց սրտիս, Երևան, «Զանգակ-97»։
Հրաչիկ Սևոյան,  Հողի բույրը։ Բանաստեղծություններ, Երևան, «Սովետական գրող»։
Հրաչիկ Սևոյան,  Նոր էջեր Սայաթ-Նովայի կյանքից, Երևան, «Հայաստան»։
Հրաչիկ Սևոյան,  Սոցիալիստական մրցությունը որպես տնտեսական օրենք, Երևան, «Գիտելիք»։
Հրաչիկ Սևոյան,  Ստվերներ ։ Առակներ, Երևան, «Սովետական գրող»։
Հրաչիկ Սևոյան,  Փրկության խարիսխ ։ Արձակ ստեղծագործություններ, Երևան, «Զանգակ-97»։


== Ծանոթագրություններ ==
Գորոխովեցի շրջան

Գորոխովեցի շրջան (ռուս.՝ Гороховецкий район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Գորոխովեց։


== Աշխարհագրություն ==
Շրջանի տարածքի մակերեսը կազմում է 1487 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22923 մարդ։ Բնակչության խտությունը կազմում էր 15,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(2241) Ալկաթուս

(2241) Ալկաթուս (անգլ.՝ Alcathous), աստերոիդ Յուպիտերի տրոյացիներից։ Հայտնաբերվել է 1979 թվականի նոյեմբերի 22-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 5,19564 ա. մ., առավելագույնը մոտենում է 4,8564 ա. մ. հեռավորության վրա և հեռանում 5,5349 ա. մ., իսկ Երկրի ուղեծրին Ալկաթուս աստերոիդը նվազագույնը մոտենում է 3,8957 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4325,71 երկրային օրվա ընթացքում, իր ուղեծրով շարժվելով միջինում 0,083223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,61° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2241) Ալկաթուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովնաթան

Հովնաթան(եբրայերեն` יְהוֹנָתָן/יוֹנָתָן Յոնաթան, Յեհոնաթան) արական անուն է, եբրայերենից թարգմանաբար նշանակում է "Եհովայի տված"։ Առաջին հայտնի Հովնաթանը եղել է Սավուղ թագավորի որդին, Դավթի մոտ ընկերը։
Անունով է կազմված Հովնաթանյան ազգանունը։


== Նման անունները ==
«Աստծո տված» իմաստն ունեցող անուններ են նաև Աստվածատուր անունը և նրա տարբերակները, հունական ծագումով Թեոդորոս, սլավոնական Բոգդան/Բոժիդար անունները, ինչպես նաև մուսուլմանական ծագումով Ալլահվերդի/Ալավերդի անունը։


== Կրողները ==
Նաղաշ Հովնաթան` (1661-1722 թթ. Շոռոթ, ներկայիս Նախիջևանի տարածքում), հայ միջնադարյան բանաստեղծ և նկարիչ
Հովնաթան Հովնաթանյան` (1730-ականներ,Շոռոթ-1801/02 թ.,Թիֆլիս)


== Այլ լեզուներում ==
Jonatão` պորտուգալերեն
Jonathan` անգլերեն (Ջոնաթան), գերմաներեն, նիդերլանդերեն, ֆրանսերեն
Jonatan՝ շվեդերեն, լեհերեն,
იონათანი (Իոնաթանի) վրացերեն
Jonatán հունգարերեն
հունարեն(Յոնաթաս)
Ионафан ռուսերեն(Իոնաֆան)


== Ծանոթագրություններ ==
Կաբանսկի շրջան

Կաբանսկի շրջան (ռուս.՝ Кабанский муниципальный район, բուրյաթերեն՝ Хабаансха, Кабанскын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1927 թվականին։ Վարչական կենտրոնը՝ Կաբանսկ։


== Աշխարհագրություն ==
Շրջանի տարածքի մակերեսը կազմում է 13470 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 64416 մարդ։ Բնակչության խտությունը կազմում էր 4, 78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Եղնաջուր (գետ)

Անվան այլ կիրառումների համար տե՛ս՝ Եղնաջուր (այլ կիրառումներ)Եղնաջուր, գետ Հայաստանի Շիրակի մարզում։ Սկիզբ է առնում Եղնախաղի լեռնաշղթայի հյուսիսային մասի արևելյան լանջերից և թափվում Արփի լճի ջրամբարը։ Երկարությունը՝ 12 կմ։


== Ծանոթագրություններ ==
Դաշտոք

Դաշտոք, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմություն ==
Դաշտոքն ավերվել է 1915 թվականի Մեծ եղեռնի ժամանակ։


== Բնակչություն ==
Եղել է զուտ հայաբնակ գյուղ։ 1880 թ.-ին ուներ 100 հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մորո դ'Ալբա

Մորո դ'Ալբա (իտալերեն՝ Morro d'Alba), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 1908 մարդ (2008), բնակչության խտությունը՝ 98 մարդ/կմ²։ Տարածքը կազմում է 19 կմ²։ Փոստային ինդեքս՝ 60030։ Հեռախոսային կոդ՝ 0731։
Կոմունայի հովանավորն է սուրբ Միքայել հրեշտակապետը։ Տոնակատարությունը սեպտեմբերի 29-ին է։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 63013
Էլեկտրոնային փոստ։ comune@comune.morrodalba.an.it
Պաշտոնական կայք։ http://www.comune.morrodalba.an.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պերեց (հեռուստաալիք)

Պերեց (ռուս.՝ Перец), ռուսական դաշնային հեռուստաընկերություն, և 2013 թ. դրությամբ հասանելի է Ռուսաստանի 400-ից ավելի քաղաքներում և Ռուսաստանի տարածքի 82,3 %-ում։ Եթերային ցանկը բաղկացած է ժամանցային և կատակերգական հաղորդումներից։ Հեռուստաալիքը հիմնվել է Նատալյա Դարյալովայի և Արկադի Վայների կողմից, հեռարձակումը սկսել է 1999 թ. հունիսի 7-ին «Դարյալ ՏՎ» անվանումով։ 2001 թ. հեռուստաալիքը վաճառվեց շվեդական «Modern Times Group» ընկերությանը, և 2002 թվականին հեռուստաալիքը ստացավ «ԴՏՎ» անվանումը։
2011 թվականին հեռուստաընկերությունը սկսեց լայնածավալ բարեփոխումներ կատարել, փոխվեց ալիքի թեմատիկան, և նույն թվականի հոկտեմբերի 17-ին հեռուստաալիքը վերանվանվել է և ստացել ներկայից «Պերեց» անվանումը։ 2012 թվականին, ըստ «Ֆորբս» ռուսական ամսագրի, ընկերությունը տեղ է գտել Ռուսաստանի նորեկ բրենդների լավագույն տասնյակում։ Ալիքը փակվել է 2015 թվականի նոյեմբերի 19-ին և փոխարինվել «Че»-ով։
Հայաստանում հեռուստաալիքը հասանելի է կաբելային հեռուստատեսության օպերատորների բաժանորդների համար։


== Արտաքին հղումներ ==
Պաշտոնական կայք Archived 2013-02-09 at the Wayback Machine. (ռուս.)
Վիդեոալիքը ՅուԹյուբ կայքում
Պաշտոնական խումբը ՎԿ ցանցում


== Ծանոթագրություններ ==
Քթախոտ

Քթախոտ, այլ անվանումներ՝ ընչախոտ, ընչադեղ, բռնոթի, փոշիացրած ծխախոտ, որը քաշում են քթածակերը՝ գրգիռ հարուցելու համար։
Պատրաստվում է ծխախոտի փոշուց, կարող են ավելացվել բուրավետ նյութեր։ Փոքր չափաբաժիններով օգտագործելու դեպքում ունենում է որոշակի դրական ազդեցություն, կարճատև բարելավում է մտավոր գործընթացները, որը պայմանավորված է արյան ներհոսքով դեպի գլխուղեղ։ Փոքր չափաբաժիններով օգնում է նաև հարբուխի ժամանակ։ Երկարատև օգտագործման դեպքում կարող է առաջացնել ուռուցքային հիվանդություններ, հիշողության վատացում, տկարամտություն։
Արմեյսկոե

Արմեյսկոե (ուկրաիներեն՝ Армійське, Ղրիմի թաթարերեն՝ Köremez), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կուրեմես։
2001 թվականի տվյալներով Արմեյսկոե գյուղում բնակվում էր 189 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լճություն

Լճություն, (լատ.՝ legatus — ներկայացուցիչ, պատվիրակ, տեղապահ, կուսակալ), թագավորի հանդեպ վասալների (լիճ կամ լեճ-ճորտեր) պարտավորությունների ընդհանրական անվանումը Կիլիկյան Հայաստանում։ Լճություն է կոչվել նաև խոշոր ավատատերերի (բերդատեր պարոններ) նկատմամբ մանր ազնվականների (հեծյալներ) վասալական ծառայությունը։ Լճությունnն հիմնված էր հողատիրության և ժառանգական ու պայմանական ձևերի վրա։
Պոդվորսկիե Վիսելկի

Պոդվորսկիե Վիսելկի (ռուս.՝ Подворские Выселки), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոս-Պողոս եկեղեցի (Ստարոչերկասկայա)

Սուրբ առաքյալներ Պետրոսի և Պողոսի եկեղեցի (ռուս.՝ Церковь святых апостолов Петра и Павла), եռամաս ուղղափառ եկեղեցի՝ ի պատիվ սուրբ առաքյալներ Պետրոսի և Պողոսի։ Գտնվում է Ռուսաստանի Դաշնության Ռոստովի մարզի Ակսայի շրջանի Ստարոչերկասկայա (մինչև 1805 թվականը՝ Չերկասկ) գյուղում (հասցեն՝ Խորհրդային փողոց, 27)։


== Պատմություն ==
Չերկասկում Պետրոսի և Պողոսի առաջին փայտե փոքրիկ եկեղեցու մասին հիշատակումը թվագրվում է 1692 թվականով։ 1744 թվականի քաղաքային հրդեհից հետո կայսրուհի Ելիզավետա Պետրովնան 1749 թվականին տեղի ատաման Դանիլա Եֆրեմովին նոր տաճար կառուցելու համար ուղարկեց տասը որմնադիրների և սվաղող բանվորների, որոնք շատ արագ ավարտեցին շինարարությունը։ Արդեն 1751 թվականին տեղի է ունեցել պատարագ՝ տաճարի և Հովհան Ռազմիկի պատվին կողմնասեղանի բացման կապակցությամբ։
Նոր օծված եկեղեցում նույն թվականին կնքվել է փառապանծ ատաման Մատվեյ Պլատովը։ 2013 թվականի օգոստոսին եկեղեցու պատին փակցվել է հուշատախտակ հետևյալ տեքստով.

Խորհրդային ժամանակաշրջանում տաճարը փակվեց և սկսեց անկում ապրել։ 1970-ական թվականներին շենքի վիճակը դարձավ ողբալի. բացակայում էին գմբեթը և կողմնասեղանները, իսկ զանգակատունն ամբողջովին քանդվել էր։ Պետրոս-Պողոս եկեղեցու վերականգնումը սկսվել է դեռևս 1975 թվականին, բայց բավարար ֆինանսավորման բացակայության պատճառով կանգ է առել։ Աշխատանքները վերսկսվել են 2004 թվականին՝ մարզային վարչակազմի հատկացրած միջոցներով։ Մինչև 2008 թվականն ավարտվել է հարդարման աշխատանքների մեծ մասը։
Տաճարը գործող է, այստեղ էքսկուրսիաներ են կազմակերպում Ստարոչերկասկայայի պատմաճարտարապետական թանգարան-արգելոցի աշխատակիցները։


== Ծանոթագրություններ ==
Էտոլիա և Ակարնանիա

Էտոլիա և Ակարնանիա (հուն․՝ Αιτωλίας και Ακαρνανίας), նոմոս Հունաստանի Հանրապետության արևմուտքում։ Վարչականորեն մտնում է Արևմտյան Հունաստան պերիֆերիայի կազմի մեջ։
Համարվում է Հունաստանի Հանրապետության ամենամեծ նոմոսը։ Նոմոսի վարչական կենտրոնը համարվում է Մեսոլոնգիոն քաղաքը։
Ըստ 2001 թվականին Հունաստանում անցկացված մարդահամարի տվյալների՝ նոմոսի բնակչությունը կազմում է 224 429 մարդ։ Հիմնական բնակիչները հույներն են, որոնք խոսում են հունարենով։
Նոմոսը զբաղեցնում է 5 447 կմ² տարածք և այն իրենից ներառում է 29 գյուղեր։


== Ծանոթագրություններ ==
Սերալունգա դի Կրեա

Սերալունգա դի Կրեա  (իտալերեն՝ Serralunga di Crea), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 617 մարդ (2008)։ Բնակչության խտությունը՝ 70 մարդ/կմ²։ Տարածքը կազմում է 9 կմ²։ Փոստային ինդեքս՝ 15020։ Հեռախոսային կոդ՝ 0142։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սերենա Գրանդի

Սերենա Գրանդի (իտալերեն՝ Serena Grandi, իրական անունը՝ Սերենա Ֆաջիոլի, մարտի 23, 1958(1958-03-23), Բոլոնիա, Էմիլիա Ռոմանիա, Իտալիա), իտալացի դերասանուհի, 1980-1990-ական թվականների իտալական կինոյի սեքս-խորհրդանիշներից մեկն է։


== Կենսագրություն ==
Սերենա Գրանդին ծնվել է Բոլոնյայում։ Ունի համակարգչային ծրագրավորողի մասնագիտություն։ Կինոյում նրա դեբյուտը կայացել է 1980 թվականին, երբ նկարահանվել է ռեժիսոր Ֆերդինանդո Բալդիի «Ուղեկիցները» կինոնկարում։ Իր առաջին ֆիլմերում Սերենան հանդես էր գալիս Վանեսա Շտայգեր կեղծանունով։ Առաջին լուրջ կինոնկարը նույնպես նկարահանվել էր 1980 թվականին։ Դա Ջո Դ'Ամատոյի «Անտրոպոֆագուս» սարսափ-ֆիլմն էր, որտեղ Սերենան կատարում էր Մեգիի դերը։
Սերենա Գրանդին հանրաճանաչ է դարձել հիմնականում Տինտո Բրասի էրոտիկ ժանրի ֆիլմերում նկարահանվելուց հետո։ Այդ ֆիլմերից առաջինը «Միրանդա» (1985 թ.) կինոնկարն էր։ Կինոնկարը Սերենային հռչակ բերեց ոչ միայն ողջ Իտալիայում, այլ նաև դարձրեց այդ ժամանակների սեքս-խորհրդանիշներից մեկը։ Բացի կինոյի բաց տեսարաններում նկարահանվելուց, նրա լուսանկարները հայտնվում էին նաև ամսագրերում։
Սերենա Գրանդիի ստեղծագործական կյանքի գագաթնակետը 1980-ական թվականներն էին, երբ նա նկարահանվեց մոտ 20 կինոնկարներում, ներառյալ էրոտիկ մելոդրամաներն ու կատակերգությունները։ Այդ տարիների ֆիլմերից էին նաև «Հանգիստ գեղջկուհիները» (1980 թ.), «Գաճաճը» (1982 թ.), «Պատանին և աղջիկը» (1984 թ.), «Գիշերային կինը» (1986 թ.), «Կիրք Ջուլիի հանդեպ» (1986 թ.), «Երիտասարդ Դոն Ժուանի արկածները» (1986 թ.), «Ռիմինի, Ռիմինի» (1987 թ.), «Ջոյի լուսանկարը» (1987 թ.), «Հարուստներն իրենց սովորություններն ունեն» (1987 թ.), «Թերեզան» (1987 թ.), «Սուր ցանկություն» (1993 թ.), «Չարաճճին» (1998 թ.) և այլն։
2003 թվականին Սերենա Գրանդին ձերբակալվել էր թմրանյութեր օգտագործելու և պահելու կասկածանքով։ 157 օր տնային կալանքից հետո, նա արդարացվել է։ Մասնակցում է հեռուստաշոուների։ 2006 թվականին Հռոմում հրատարակել է իր առաջին «L’amante del federale» վեպը։


== Անձնական կյանքը ==
Սերենա Գրանդին 1987-1993 թվականներին ամուսնացած է եղել Բեպպո Էրկոլի հետ։ 1989 թվականին ծնվել է նրա որդին՝ Էդուարդոն։


== Մասնակի ֆիլմագրությունը ==


== Ծանոթագրություններ ==
Իվան Կալուգին

Իվան Իվանովիչ Կալուգին (ռուս.՝ Иван Иванович Калугин, 1867 - 1945), ռուս անասնաբույծ։
Ավարտել է Մոսկվայի Պետրովսկու անվան (այժմ՝ Տիմիրյազևի անվան) գյուղատնտեսական ակադեմիան (1890)։ 1925-1926 թվականներին ղեկավարել է Ադրբեջանի անասնապահությունը ուսումնասիրող գիտական արշավախումբը։
1932-1944 թվականներին՝ Երևանի անասնաբուծական-անասնաբուժական ինստիտուտի կերակրման ամբիոնի վարիչ։ Կալուգինի գիտական աշխատանքները նվիրված են Անդրկովկասում անասնապահության զարգացման, գյուղատնտեսական կենդանիների կերակրման հարցերին։


== Ծանոթագրություններ ==
(9055) Էդվարդսոն

(9055) Էդվարդսոն (անգլ.՝ Edvardsson), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 29-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,80291 ա. մ., առավելագույնը մոտենում է 2,0244 ա. մ. հեռավորության վրա և հեռանում 3,5814 ա. մ.։ Արեգակի շուրջ մեկ ամբողջական պտույտ է կատարում 1714,01 երկրային օրվա ընթացքում, իր ուղեծրով շարժվելով միջինում 0,210034 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9055) Էդվարդսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորսկոե (գյուղ, Սուդակի քաղաքային խորհուրդ)

Անվան այլ կիրառումների համար տե՛ս՝ ՄորսկոեՄորսկոե (ուկրաիներեն՝ Морське, Ղրիմի թաթարերեն՝ Qapsihor), գյուղ Ուկրաինայի Ղրիմի Ինքնավար Հանրապետության Սուդակի քաղաքային խորհուրդում։ Բնակավայրը նախկինում նաև անվանվել է Կապսիխոր։
2001 թվականի տվյալներով Մորսկոե գյուղում բնակվում էր 2 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրոկոդայլ այլենդ

Կրոկոդայլ այլենդ (անգլ.՝ Crocodile Island կամ Central Island), ակտիվ հրաբուխ է Տուրկանա և Քենիա ծովում։ Դրա ռելիեֆը կազմված է պեմզաից, տուֆից, անդեզիտից, հրաբխային մոխրից, բազալտից,ջրից և ֆոնոլիտից։ Ժամանակ առ ժամանակ դիտվումէ ֆումորալ ակտիվություն։


== Ծանոթագրություններ ==
Գուրգեն Հայրապետյան

Գուրգեն (Գրիգոր) Միքայելի Հայրապետյան (օգոստոսի 9 (22), 1914, Քմքաձոր, Թարթառի շրջան, Ադրբեջան - մարտի 14, 1998(1998-03-14), Երևան, Հայաստան), Խորհրդային Միության հերոս, փոխգնդապետ, ԽՄԿԿ անդամ (1942)։ 1936 թվականին զորակոչվել է կարմիր բանակ։ 1938-1939 թվականներին սովորել է հրամանատարական դասընթացներում, Երկրորդ համաշխարհային պատերազմի Խորհրդա-ֆիննական ռազմաճակատի («Ձմեռային պատերազմ», 1939-1940) տարիներին մասնակցել է Հյուսիս-արևմտյան ուղղությամբ Ֆինլանդիայի դեմ մղած խորհրդային ագրեսիային և, ըստ խորհրդային աղբյուրների, «աչքի ընկել Մաներհայմի գծի ճեղքման ժամանակ»։ Նրա հրամանատարությամբ գործող ջոկատը գրավել է հակառակորդի երկու դզօտ և պատճառել 200 զինվորի ու սպայի մարդկային կորուստ։
Հրամանատարության առաջադրանքները հաջող կատարելու համար Հայրապետյանին շնորհվել է Խորհրդային Միության հերոսի կոչում։ Գերմանա-խորհրդային ռազմաճակատիի («Հայրենական մեծ պատերազմ», 1941-1945) գործողությունների առաջին օրերին կամավոր մեկնել է առաջնագիծ և կռվել Ուկրաինայի ազատագրման համար։ 409-րդ հայկական հրաձգային դիվիզիայի կազմում աչքի է ընկել Կիրովգրադ քաղաքի ազատագրման մարտերում։
1948-1951 թվականներին հեռակա կերպով ավարտել է Մ. Վ. Ֆրունզեի անվան ռազմական ակադեմիան։ 1955 թվականից աշխատել է Երևանի Կարլ Մարքսի անվան պոլիտեխնիկական ինստիտուտում (այժմ՝ Հայաստանի ազգային պոլիտեխնիկական համալսարան)։
Պարգևատրվել է Լենինի, Կարմիր դրոշի և այլ շքանշաններով ու մեդալներով։


== Ծանոթագրություններ ==